**BIRŽŲ „AUŠROS“ PAGRINDINĖ MOKYKLA**

**DIREKTORĖ SAULĖ VENCKŪNIENĖ**

**METŲ VEIKLOS ATASKAITA**

2021 m. sausio 15 d. Nr.

Biržai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Biržų ,,Aušros“ pagrindinė mokykla yra bendrojo ugdymo mokykla, vykdanti pradinio, pagrindinio ir neformalaus vaikų švietimo programas. Nuo 2020 m. rugsėjo 1 d. prijungti du skyriai: Biržų ,,Aušros“ pagrindinės mokyklos Papilio pagrindinio ugdymo skyrius – dieninis, bendrojo ugdymo skyrius, vykdantis ikimokyklinio, priešmokyklinio, pradinio, pagrindinio ir neformalaus ugdymo programas ir Biržų ,,Aušros“ pagrindinės mokyklos Nemunėlio Radviliškio pagrindinio ugdymo ir daugiafunkcis centras, vykdantis ikimokyklinio, priešmokyklinio, pradinio, pagrindinio ir neformalaus ugdymo programas, sportinį ir rekreacinį švietimą, kultūrinį švietimą ir kitą švietimui būdingų paslaugų veiklą. **Demografinį mokyklos** kontekstą, kuris lemia švietimo paslaugų prieinamumo ir švietimo kokybės skirtumus miesto ir kaimo mokyklose, pakeitė po mokyklų tinklo optimizavimo rajone dėl nuolat ir netolygiai mažėjančio mokyklinio amžiaus vaikų skaičiaus prijungti skyriai,  todėl mokyklai  iš naujo teko spręsti švietimo sistemos organizavimo, aprūpinimo ir valdymo klausimus pasikeitusiomis sąlygomis. ,,Aušros“ pagrindinėje mokykloje 2020-09-01 mokėsi 708 mokiniai (iš jų skyriuose – 174).  Biržų „Aušros“ pagrindinės mokyklos strateginiai veiklos tikslai (2016–2020 m. strateginis planas):  1. Ugdymo ir ugdymosi kokybės kultūros kūrimas.  2. Mokyklos bendruomenės telkimas pokyčiams ir inovacijoms skatinant jos narių lyderystę.  3. Bendravimo ir bendradarbiavimo su mokinių tėvais ir socialiniais partneriais plėtra.  Mokyklos tikslų įgyvendinimas.   1. Ugdymo ir ugdymosi kokybės kultūros kūrimas.   Įgyvendindami šį tikslą mokytojai tobulino pamokos vadybą mokydamiesi vieni iš kitų (parengtas „Kolegialaus grįžtamojo ryšio organizavimo tvarkos aprašas“): pagal modelį „Kolega-kolegai“ pamokas stebėjo ir aptarė 70 proc. mokytojų. Mokinių pasiekimų vertinimo kompetenciją mokytojai tobulino seminare „Vertinimas – integrali ugdymo proceso dalis“. Priimti susitarimai tobulinti mokinių pasiekimų vertinimą, akcentuoti vertinimo kriterijus, planuoti kompetencijų ugdymą. Inicijuoju sistemingą mokinių individualios pažangos stebėjimą, jų analizę mokytojų ir vadovų pasitarimuose, ir sprendimų dėl mokinių skatinimo ir/ar pagalbos teikimo priėmimą, pasiekimų gerinimo planų sudarymą, konsultacijų organizavimą. Mokinių pažanga aptariama su mokiniais (skiriama kiekvieno dalyko paskutinė trimestro pamoka). Mokinių individualios pažangos (VIP) sistemos veiksmingumą patvirtina Įsivertinimo grupės atliktos tėvų (globėjų) apklausos NŠA (Nacionalinė švietimo agentūra) 2020 m. teiginių „Pasiekimų vertinimas mano vaikui yra aiškus“ ir ,,Su mano vaiku aptariamos jo mokymosi sėkmės” aukščiausios vertės. Mokinių nuomonės tyrimo metu teiginys „Mano pasiekimų vertinimas man yra aiškus“ priskiriamas prie aukščiausiai vertintų teiginių. Visų klasių mokiniai pildo individualios pažangos stebėjimo aplankus, kuriuose kaupiamos ir vykdytų pasiekimų tyrimų mokinio ataskaitos.  Nuo 2016 m. nuosekliai auga ugdymo ir ugdymosi kokybė (6-10 balų) – 62,4 proc. (2019 m. – 58,8 proc. 2018 m. – 52,8, 2017 m. – 51,3 proc., 2016 m. – 48,8 proc.), sumažėjo mokinių, besimokančių patenkinamu lygmeniu, skaičius. Mokinių, kurių mokymosi pasiekimai 9-10 balų, dalis – 23,4 proc. (2019 m. – 16,9 proc. 2018 m. – 16,2, 2017 m. – 17,2, 2016 m. – 14,2). 2019-2020 m. m. pagrindiniu lygiu mokosi – 47,7 proc., minimaliu – 28,9 proc. mokinių (2019 m. atitinkamai – 47,5 ir 35,5 proc., 2018 m. – 47 ir 36,6 proc.). Individualią pažangą padarė 86,6 proc. (2019 m. – 78,1 proc., 2016 m. – 68 proc.) mokinių. Dėl priimtų susitarimų ir sistemingos stebėsenos (lankomumo rodikliai aptariami kiekvieną mėnesį klasių vadovų, pagalbos mokiniui specialistų metodikos grupės ir administracijos pasitarimuose) sumažėjo praleistų be priežasties pamokų skaičius: vienam mokiniui tenka 1,33 nepateisintų pamokų.  Įsivertinimo duomenimis 95 proc. mokinių teigia, kad jiems svarbu mokytis. 92 proc. tėvų nurodo, kad mokytojai padeda mokiniams suprasti mokymosi svarbą gyvenime.  Siekiant patobulinti mokinių pasiekimų ir pažangos matavimo sistemą, pagerinti ugdymo kokybę ir mokinių pasiekimus parengiau paraišką ESFA projektui ,,Atvirkščios pamokos” metodo ir sistemingos individualizuotos mokinių pažangos stebėjimo sistemos taikymas mokinių individualiai pažangai“, gautas finansavimas projekto vykdymui.  Sistemingai, tariantis su bendruomene koreguoju ir vykdau ugdymo priemonių ir aplinkų atnaujinimo planą (IKT bazė atnaujinta už 24758 eurų). Atnaujintos informacinės ir komunikacinės technologijų priemonės padėjo įvairiapusiškiau ir mokiniams patraukliau mokytis, pagilino mokytojų ir mokinių skaitmenines kompetencijas, užtikrino sėkmingą nuotolinį ugdymą(si): įsigyti 5 stacionarūs, 7 nešiojami kompiuteriai, 5 daugialypės terpės projektoriai, 4 interaktyvūs ekranai, 5 daugiafunkciai spausdintuvai, kita įranga, gauta 17 planšetinių kompiuterių pagal projektą „Informatika pradiniame ugdyme“ ir 104 – nuotolinio ugdymo vykdymui. Mano iniciatyva diegtos programos  – Smart Notebook, ActivInspire, mozaBook – mozaWeb interaktyvių pamokų kūrimui. Pasirašytos sutartys dėl laisvo WiFi taškų diegimo mokykloje.  Organizavau mokyklos valgyklos erdvės pertvarkymą – pakeistas interjero stilius, baldai, erdvė funkcionali, pritaikyta įvairiems mokinių poreikiams. Įrengtos atletikos ir gimnastikos salės pagal projektą „Mokyklų tinklo efektyvumo didinimas“ (mokykla dalyvauja partnerystės principu). Atnaujinti dalies kabinetų baldai, mokymo priemonės, įrengta interaktyvi 26 vietų klasė. Įsigyti reikalingi vadovėliai ir kitos mokymo priemonės (už 11545 eurų). Atnaujintos ugdymo aplinkos (už 7767 eurus), dalis lauko erdvių (už 2140 eurų). Ugdymo aplinkų modernizavimą (šiuolaikiškumą, estetiškumą ir ergonomiškumą) vertina mokyklos bendruomenė: veiklos kokybės įsivertinimo metu rodikliai „Pastatas ir jo aplinka“, „Įranga ir priemonės“ išskirti kaip stipriausi veiklos aspektai. Atnaujintos erdvės įgalina mokytis, kuria gerą emocinę aplinką, ugdo darnos jausmą.  Tinkama mokyklos bibliotekos kaip informacinio centro veikla. 1-10 klasių mokiniams vyko 16 skaitymo ir informacinių įgūdžių ugdymo renginių,  bibliotekos erdvėje vesta 21 įvairių dalykų pamoka. 19,06 proc. 1-10 kl. mokinių bibliotekoje-skaitykloje ruošė namų darbus, iš jų 11,84 proc. mokinių naudojosi kompiuteriais.  Mokykloje vyko įvairiapusiškas profesinis informavimas ir konsultavimas karjerai. 2020  m. vesta 15 renginių (pasiektas strateginio ir mokyklos veiklos plano rezultatas). Bent vieną POT paslaugą gavo 91,23 proc. 5-10 klasių mokinių. 87,27 proc. 8-10 kl. mokinių (planuota 80 proc.) suteiktos konsultacijos, visiems mokinių tėvams per elektroninį dienyną buvo teikiama informacija apie profesinio informavimo ir orientavimo renginius. Parengtas elektroninis informacijos aplankas tėvams mokyklos POT tinklapyje  „POT informacija mokinių tėvams“. Kryptingą profesinio orientavimo veiklų organizavimą patvirtina įsivertinimo metu vertintų teiginių vertė: teiginio ,,Mokykloje mano vaikas gauna suprantamą informaciją apie tolesnio mokymosi ir profesijos pasirinkimo galimybes – vertė 3,0, ,,Mokykloje gaunu man suprantamą informaciją apie tolesnio mokymosi ir profesijos pasirinkimo galimybes“ vertė – 3,1.  2. Mokyklos bendruomenės telkimas pokyčiams ir inovacijoms skatinant jos narių lyderystę.  Mokykloje skatinu ugdytis lyderystės gebėjimus. Visiems bendruomenės nariams suteikiama galimybė teikti iniciatyvas, prisiimti atsakomybę už jų įgyvendinimą, Mokytojai ir mokyklos administracija planuoja asmeninio meistriškumo augimą ir jo atkakliai siekia. Mano iniciatyva mokyklos komanda dalyvauja Nacionalinės švietimo agentūros projekte „Geras mokymasis geroje mokykloje“ ir vykdydama projekto veiklas inicijuoja pokyčius, kuriant vertinimo kultūrą mokykloje. Vyksta ugdomieji pokalbiai pagal AUGU modelį, sustiprėjo pasidalyta lyderystė, lyderystė mokymuisi. Projekto lyderiai telkia bendruomenę pokyčiams, palaiko profesinį įsivertinimą, refleksiją ir tobulėjimą. Vadovų paskatinti 3 mokytojai vedė mokymus kolegoms, 2 iš jų – rajono ir respublikos mokytojams. Nuolat pildomas mokytojų patirčių metodinis bankas. Mokykla tęsia veiklą Kokybės siekiančių mokyklų klube. Mokyklos vadovų ir mokytojų komanda pristatė besimokančios organizacijos kūrimo patirtį įgyvendinant NŠA projekto „Geras mokymasis geroje mokykloje“ veiklas Rokiškio Juozo Tumo – Vaižganto gimnazijoje. Skatinau mokytojus dalintis patirtimi su kolegomis mokykloje (62 proc.), rajone, šalies renginiuose (7 mokytojai). Vadovų paskatinti mokytojai dalyvauja respublikiniuose projektuose: NŠA Atnaujinto ugdymo turinio Informatikos pagrindinio ugdymo programos rengime, „Neformaliojo vaikų švietimo, ikimokyklinio, priešmokyklinio bendrojo ugdymo vertinimo ir įsivertinimo tobulinimo plėtotė“, technologinės kūrybos mentorystės programoje „Technologijų vedliai“.  Mokyklos Įsivertinimo grupė atliko temos ,,Vertinimas ugdymui“ (2.4.1.) giluminį įsivertinimą, duomenis pristatė Mokytojų tarybos posėdyje. Metodikos taryboje buvo priimti susitarimai dėl veiklų, susijusių su raktiniu žodžiu ,,Vertinimo įvairovė“ tobulinimo. Nuosekliai atliekamas mokyklos veiklos kokybės visuminis įsivertinimas, kiekvienais metais viešai skelbiama mokyklos įsivertinimo ir pažangos anketa (apklausos atliekamos IQESonline platformoje). Įsivertinimo duomenys naudojami mokyklos strategijos, metų veiklos plano kūrimui.  Įvairius veiklos klausimus spręsti buvo sutelktos mokytojų komandos ir darbo grupės, kurių veikloje aktyviai dalyvavo dauguma (86,7 proc.) mokytojų. Vadovaujantis respublikos teisės aktais organizavau ,,Biržų ,,Aušros“ pagrindinės mokyklos direktoriaus, direktoriaus pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų kvalifikacijos tobulinimo tvarkos aprašo“, „Mokytojo (pagalbos mokiniui specialisto) praktinės veiklos įsivertinimo-įvertinimo formos“, kurioje akcentuota mokytojo veiklos refleksija pagal kvalifikacinę kategoriją, kvalifikacijos tobulinimo renginiuose įgytų žinių taikymas pamokose ir poveikis mokinių pažangai bei pasiekimams atnaujinimą. Visi mokytojai įsivertina savo indėlį į mokyklos veiklos tikslų įgyvendinimą, reflektuoja savo ugdomąją veiklą, išsikelia tobulinimosi uždavinius kitiems metams. Inicijavau visų savivaldos institucijų, mokytojų, daugumos mokinių dalyvavimą strategijos 2021-2023 m. kūrimą.  Inicijuoju mokinių saviraiškos ir lyderystės skatinimą mokykloje. Mokinių taryba parengė ,,Biržų rajono savivaldybės jaunimo ir su jaunimu dirbančių organizacijų programos“ projektą „Įgūdžių laboratorija“ ir gavo finansavimą. Projekto metu mokinių taryba subūrė 50 mokinių iniciatyvinę grupę, atliko įsivertinimą „Kas aš esu?“. Įsivertinimo tikslas – sužinoti, kokiomis lyderio savybėmis pasižymi, kokių kompetencijų stokoja iniciatyvinės grupės nariai. organizuoti praktiniai mokymai „Pažadink savo miegantį potencialą – išmok planuoti ir valdyti laiką“, „Iškalbos menas ir tekstų rašymas“, „Lyderio vaidmuo komandoje“, „Septyni efektyvaus mokymosi principai“, susitikimas su Vilniaus licėjaus Tarptautinio bakalaureato mokine Saule Lečickyte. Mokinių savivalda įsitraukė į projektą „Prisijungusi Lietuva“, dalyvauja VšĮ „Turing School“ organizuojamuose mokymuose „„Nuo Beyoncės iki BMW“ apie dirbtinį intelektą“, „Nuo Youtobe iki Instagram – IT startuolių kūrimas mokykloje.  3. Bendravimo ir bendradarbiavimo su mokinių tėvais ir socialiniais partneriais plėtra.  Sėkmingai vykdomos mano inicijuotų mokyklos vidaus projektų: „Mes iš Aušros“ (renginių ciklas „Mano sėkmės istorija“), „Auginkime vieni kitus“, ,,Tėvų mokykla”, Sveikatą stiprinančių mokyklų programos veiklos, prevenciniai projektai: „Antras žingsnis“ pradinių klasių mokiniams ir „Olweus“ – 3-10 kl. mokiniams. Įgyvendinant sveikatos stiprinimo programą (2019-2023 m. m.) „Sveikame kūne – sveika siela“ kiekvienais metais direktoriaus įsakymu tvirtinama mokytojų grupė, kuri planuoja ir įgyvendina veiklas, skirtas bendruomenės sveikos gyvensenos įgūdžiams formuoti, mokinių sveikatai stiprinti, sveikatai palankiai aplinkai kurti. 2020 m. mokykloje vyko šie sveikatinimo renginiai: tarpklasinės smiginio varžybos, žiemos sporto šventė „Sveika žiemuže“, sportinės varžybos „Drąsūs, stiprūs, vikrūs“, šaškių turnyras, „Judumo savaitės“ renginiai, akcija „Diena be automobilio“, tarpklasinės kvadrato varžybos, edukacinis užsiėmimas „Ekologiško maisto dirbtuvės“, VšĮ „Darnaus vystymo projektai“ „Nevartok – pasiek daugiau!“ veiklos, šokių maratonas, bėgimo varžybos, skirtos Povilo Karoblio ir Biržų rajono mero taurei laimėti. Klasių vadovams bendradarbiaujant su visuomenės sveikatos priežiūros specialiste E. Gerviene organizuoti pokalbiai su mokiniais apie asmens higieną, tinkamą kaukių dėvėjimą esant COVID-19 plitimo grėsmei, akcija „Kiek sveria mano kuprinė?“, „Nelaimingi atsitikimai, traumos ir pirmoji pagalba“, projektas „Rūpestinga rožinė karta“, kurį rėmė „Gentle Day“ kompanija. Vyko respublikinio projekto „Olimpinis mėnuo 2020“ veiklos pradinių klasių mokiniams. Mokytojų iniciatyva organizuojami tradiciniai renginiai (užsienio kalbų konkursai, „Naktis mokykloje“), mokinių dalyvavimas respublikiniuose ir tarptautiniuose konkursuose, festivaliuose.  Mano iniciatyva Patyčių prevencijos koordinacinis komitetas (PPKK) parengė Olweus programos kokybės užtikrinimo (OPKUS) planą, kuriame numatomas sistemingų priemonių, nukreiptų prieš patyčias, vykdymas per mokslo metus. Į veiklas įtraukiama Mokinių taryba. Visi mokyklos darbuotojai geba taikyti Olweus programos procedūras, sprendžiant patyčių atvejus – reaguoja į netinkamą mokinių elgesį, laiku praneša, todėl visada išsiaiškinami ir aptariami įvykę konfliktai. Per metus vyko 59 prevencinės veiklos, dalyvavo 600 mokinių. Pasirinktos priemonės duoda pridėtinę vertę mokinių savijautos gerėjimui. Vykdomų projektų sėkmingumą patvirtina mokinių ir tėvų apklausos duomenys: teiginys „Per paskutinius 2 mėnesius iš manęs mokykloje niekas nesijuokė, nesišaipė“ patenka tarp aukščiausiai vertintų teiginių (2016 m. buvo vertinamas žemiausiai). Patyčias patiriančių mokinių dalis žemesnė už Lietuvos vidurkį.  Organizuotos projekto „Tėvų mokykla“ veiklos: 3 mokymai („Padrąsinimo dovana”, „Mano pirmokas!”, „Taisyklės ir ribos besimokantiems: nuo nurodymų link sutarimų“, 19 susitikimų, tėvai vedė 2 pamokas. Mokyklos tinklalapio skiltyse „Naudingos nuorodos“ ir „Nuotolinis mokymasis“ nuosekliai teikiama aktuali informacija tėvams aktualiais pedagoginio – psichologinio švietimo klausimais. Didėja tėvų, dalyvaujančių mokyklos atliekamose apklausose ir tyrimuose, dalis 56,4 proc. (2018 m. – 45,7 proc.). Mokyklos pažangos anketos (NŠA) duomenimis 63 proc. tėvų rūpi ir jie domisi mokyklos veikla. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metinės užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Mokyklos bendruomenės telkimas pokyčiams skatinant jos narių lyderystę | Užtikrinti mokytojų ir kitų bendruomenės narių lyderystę, komandinį darbą ir refleksijos metodo panaudojimą mokyklos veiklos planavimui ir tobulinimui | Mokytojų, dalyvavusių darbo komandose, proc. – 75.  Mokytojų, pasidalinusių patirtimi mokykloje, proc. – 30.  Visų savivaldos institucijų įtraukimas į strategijos kūrimą.  Atliktas mokyklos veiklos įsivertinimas, duomenys panaudoti planavimui iki 2021-01-01.  Parengta mokyklos strategija 2021-2023 metams iki 2021-01-01 | Formuoju komandas mokyklos veiklos uždaviniams įgyvendinti. Mokytojų, dalyvavusių darbo komandose, proc. – 86,7.  Mokytojų, pasidalinusių patirtimi mokykloje, proc. – 62.  Vadovavau strategijos kūrimo darbo grupei (direktoriaus 2020-10-23 įsak. Nr.V-170) ir organizavau jos darbą. Inicijavau visų savivaldos institucijų, mokytojų, daugumos mokinių dalyvavimą mokyklos strategijos 2021-2023 m. kūrime. Mokyklos strategija 2021-2023 metams parengta iki 2021-01-01.  Inicijavau mokyklos veiklos kokybės visuminį, mokyklos pažangos IQESonline platformoje  įsivertinimą, duomenų panaudojimą planavimui iki 2021-01-01, mokyklos įsivertinimo ir pažangos anketos pateikimą NŠA. |
| 1.2. Besimokančios organizacijos kultūros kūrimas | Susitarimų ir (įsi)vertinimo kultūros kūrimas mokykloje | Parengtas „Kolegialaus grįžtamojo ryšio“ organizavimo tvarkos aprašas“.  ,,Mokytojų savęs vertinimo tvarkos aprašo“ parengimas (siejant su naujausiais teisės aktais) iki 2020-06-01  Projekto veiklų „Geras mokymasis geroje mokykloje“ vykdymas (1k. per mėnesį)  Mokyklos projekto veiklų patirties pristatymas NŠA respublikiniame renginyje 2020 m. birželio mėn. | Inicijavau Biržų ,,Aušros“ pagrindinės mokyklos direktoriaus, direktoriaus pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų kvalifikacijos tobulinimo tvarkos, ,,Ugdymo turinio planavimo tvarkos“ aprašų (siejant su naujausiais teisės aktais) atnaujinimą (direktoriaus 2020-03-10 įsak. Nr. V-47, 2020-08-25 įsak. Nr.V-72).  Organizavau „Kolegialaus grįžtamojo ryšio“ organizavimo tvarkos aprašo parengimą, susitarimų priėmimą metodikos grupėse (direktoriaus 2020-11-11 įsak. Nr. V-180).  Vadovauju projektui „Geras mokymasis geroje mokykloje“, 1k. per mėnesį organizuoju jo veiklas: įdiegiau AUGA modelį problemų sprendimui. Į veiklas papildomai įtraukiau 10 mokytojų. Projekto veiklos panaudotos mokyklos veiklos tobulinimui: įdiegtas kolegialus grįžtamasis ryšys, mokytojų refleksija, mokytojų dalinimasis patirtimi rajone ir respublikoje.  Mokyklos projekto veiklų patirties pristatymas nevyko, nes dėl ekstremalios situacijos Lietuvoje NŠA renginio neorganizavo. Organizavau projekto patirties dalinimąsi Rokiškio Juozo Tumo-Vaižganto gimnazijoje. |
| 1.3. Sudaryti sąlygas  saugios emocinės ir fizinės aplinkos, skatinančios bendruomenės kūrybišką bendradarbiavimą, kūrimui įtraukiant socialinius partnerius. | Užtikrinti kokybišką prevencinių, sveikatinimo programų įgyvendinimą mokykloje, kuris skatintų bendruomenės narių tarpusavio bendradarbiavi-mą | Olweus programos kokybės užtikrinimo sistemos diegimas mokykloje (iki 2020-09-01)  Sveikatą stiprinančių mokyklų programos įgyvendinimas – 3 sveikatinimo renginiai per metus.  Patyčias patiriančių mokinių dalis žemesnė už Lietuvos vidurkį.  Įdiegtų vaizdo kamerų skaičius – 7.  Projekto „Auginkime vieni kitus“ 1 kl. ir 8 kl. mokiniams veiklos – 5. | Inicijavau Olweus programos kokybės užtikrinimo sistemos diegimą mokykloje (2020-09-01 direktoriaus įsak. Nr.V-96) Padidėjo patyčių nepatyrusių mokinių dalis – 88 proc. Patyčias patiriančių mokinių dalis (13,3 proc.) mokykloje žemesnė už Lietuvos vidurkį (13,7 proc.). Mokyklos pažangos anketos teiginio „Per paskutinius 2 mėnesius iš manęs mokykloje niekas nesityčiojo“ vertė – 3,5.  Teikiau pagalbą įgyvendinant Sveikatą stiprinančių mokyklų programą „Sveikame kūne – sveika siela“ 2020 m. mokiniams organizuoti 11 sveikatinimo renginių.  Bendruomenės narių saugumui užtikrinti inicijavau vaizdo kamerų įrengimą – 7 vidinėse patalpose ir 2 išorėje.  Inicijavau projekto „Auginkime vieni kitus“ 1 kl. ir 8 kl. moki-niams veiklų organizavimą – 8. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Organizavau mokyklos reorganizaciją prijungiant Nemunėlio Radviliškio ir Papilio pagrindines mokyklas. | Parengiau Biržų rajono Papilio ir Nemunėlio Radviliškio pagrindinių mokyklų reorganizavimo prijungiant jas prie Biržų „Aušros“ pagrindinės mokyklos sąlygų aprašą, Biržų „Aušros“ pagrindinės mokyklos nuostatus, dokumentus registravau Juridinių asmenų registre.  Atnaujinti, suderinti su mokyklos Darbo taryba ir patvirtinti vidaus dokumentai, reglamentuojantys reorganizuotos mokyklos darbo organizavimą, atnaujintos skyrių mokytojų darbo sutartys. Tai sudarė sąlygas sklandžiai organizuoti mokyklos veiklą po reorganizacijos. |
| 3.2. Parengiau projektą 2014-2020 m. Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.2.1-ESFA-K-728 „Ikimokyklinio ir bendrojo ugdymo mokyklų veiklos tobulinimas“ | Gautas finansavimas iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-K-728-03-0079 ,,Atvirkščios pamokos“ metodo ir sistemingos individualizuotos mokinių pažangos stebėjimo sistemos taikymas mokinių individualiai pažangai“ veiklų vykdymui.  Pradinių klasių mokytojams organizuoti mokymai, (32 val.) kaip nuosekliai ir sistemingai taikyti individualią mokinių pažangos stebėjimo ir matavimo sistemą vaikų matematikos įgūdžių ir mokymosi mokytis kompetencijos ugdymui ir „atvirkščios pamokos“ metodo taikymui. Mokymų metu įgytos žinios taikomos pamokose, ir mokinių teigimu pamokos tapo įdomesnės, mokytojų nuomone – mokiniai geriau išmoksta. Komandose kuriami mokinių pažangos stebėjimo ir matavimo matematikos pamokose įrankiai, kurie sudarys sąlygas tiksliau stebėti mokinių pažangą. |
| 3.3. Organizavau pasirengimą nuotoliniam ugdymui(si) ir jo įgyvendinimą, inicijavau mokytojų skaitmeninių kompetencijų tobulinimą | Parengtas nuotolinio mokymosi priemonių planas,  ugdymo proceso organizavimo nuotoliniu būdu tvarkos aprašas, kuris atnaujinamas atsižvelgiant į kintančias aplinkybes, bendruomenės narių pasiūlymus, įdiegta vieninga nuotolinio mokymosi platforma Office 365 (mokinių ir tėvų iniciatyva), organizuoti mokymai mokytojams, kaip dirbti su nuotolinio mokymo(si) įrankiais, inicijuotas sėkmingos patirties pasidalijimas mokytojų bendruomenėje sudarė sąlygas sėkmingai vykdyti nuotolinį ugdymą(si). Nuo 2020 m. rugsėjo mėn. Office365 įdiegta mokyklos skyriuose ir mokytojams organizuoti mokymai. Visi mokytojai patobulino skaitmenines kompetencijas, organizuoti mokymai pradinių klasių mokiniams.  Direktoriaus įsakymai 2020-03-18 Nr. V-50, 2020-03-25 Nr.V-51, 2020-04-24 Nr.V-54, 2020-11-20 Nr.V-185, 2020-12-16 Nr.V-198 |
| 3.4. Organizavau ugdymo aplinkų atnaujinimą ir modernizavimą, aprūpinimą priemonėmis | Atnaujintos informacinės ir komunikacinės technologijų priemonės padėjo įvairiapusiškiau ir mokiniams patraukliau mokytis, pagilino mokytojų ir mokinių skaitmenines kompetencijas, užtikrino sėkmingą nuotolinį ugdymą(si): įsigyti 5 stacionarūs, 7 nešiojami kompiuteriai, 5 daugialypės terpės projektoriai, 4 interaktyvūs ekranai, 5 daugiafunkciniai spausdintuvai, kita įranga, gauta 17 planšetinių kompiuterių pagal projektą „Informatika pradiniame ugdyme ir  104 –  nuotolinio ugdymo vykdymui.  Atnaujinti baldai ir valgykloje sukurta daugiafunkcė erdvė. Įrengtos atletikos ir gimnastikos salės pagal projektą „Mokyklų tinklo efektyvumo didinimas“ (mokykla dalyvauja partnerystės principu). Atnaujinti 9 kabinetų baldai, mokymo priemonės.  Ugdymo aplinkų atnaujinimą ir modernizavimą vertina mokyklos bendruomenė: veiklos kokybės įsivertinimo metu rodikliai „Pastatas ir jo aplinka“, „Įranga ir priemonės“ išskirti kaip stipriausi veiklos aspektai. Atnaujintos erdvės kuria gerą nuotaiką, ugdo darnos jausmą. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

       (pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□      2□       3□       4□ |
| 5.2. Išteklių (žmogiškųjų, laiko ir materialinių) paskirstymas | 1□      2□       3□       4□ |
| 5.3. Lyderystės ir vadovavimo efektyvumas | 1□      2□       3□       4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□      2□       3□       4□ |
| 5.5. Bendras įvertinimas (pažymimas vidurkis) | 1□      2□       3□       4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi (vadovavimo sričių kompetencijas) |
| 7.2. Bendravimo ir informavimo bendrąsias kompetencijas |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Tobulinti ugdymo procesus siekiant kiekvieno mokinio asmeninės pažangos.  Užduotis tęstinė. | Koordinuoti Europos Sąjungos struktūrinių fondų lėšų bendrai finansuojamas projektas Nr. 09.2.1-ESFA-K-728-03-0079 ,,Atvirkščios pamokos“ metodo ir sistemingos individualizuotos mokinių pažangos stebėjimo sistemos taikymas mokinių individualiai pažangai“ | Parengta pradinių klasių matematikos dalyko individualios mokinio pažangos matavimo ir stebėjimo sistema.  12 pradinių klasių mokytojai dalyvaus ,Atvirkščios pamokos" metodo taikymo per matematikos pamokas (16 val.) mokymuose ir ,,Kaip tam pačiam pamokos uždaviniui sukurti ir per pamoką taikyti kelias skirtingus mokinių poreikius atliepiančias veiklas" (24 val.).  Parengta po 12 skaitmeninių 3 lygių matematikos užduočių paketų 1-4 klasei.  Mokinių, kurie mokosi aukštesniuoju lygiu dalis – ne mažiau 27 proc. (1-4 kl.). |
| 8.2. Sudaryti sąlygas mokinių saviraiškai ir prasmingam gyvenimui mokykloje | Renginių, tenkinančių mokinių saviraiškos ir mokymosi lūkesčius, organizavimas.  Mokinių savivaldos stiprinimas.  Gabių mokinių ugdymo modelio taikymas | Mokyklos pažangos anketos teiginio „Aš noriai dalyvauju mokyklos organizuojamoje socialinėje ir visuomeninėje veikloje“ vertė – 2,9.  Olimpiadų, konkursų, varžybų, parodų organizuotų mokykloje, skaičius:  1 - 4 kl. – 5 (penkios), 5 - 10 kl. – 15. |
| 8.3. Užtikrinti darbuotojų kompetencijų tobulinimą(si) siekiant ugdymo proceso valdymo kokybės. | Parengta ir akredituota tikslinė mokytojų kvalifikacijos tobulinimo programa.  Organizuotos tikslingos mokytojų patirties pasidalijimo veiklos | Parengta kvalifikacijos tobulinimo programa mokyklai (40 val.).  Mokytojų, tikslingai tobulinusių profesines kompetencijas, dalis – 90 proc.  Mokytojų, dalyvavusių patirties sklaidos veiklose, dalis – 30 proc. Stebėtų pamokų vertinimo vidurkio pokytis +0,1. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Finansavimo sutrikimas |
| 9.2. Teisės aktų pasikeitimai |
| 9.3. Direktoriaus nedarbingumas dėl ligos, besitęsiantis daugiau nei 2 mėn. |
| 9.4. Trečiųjų šalių įsipareigojimų nevykdymas |
| 9.5. Žmogiškieji faktoriai |
| 9.6. Ekstremali situacija |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Mokyklos taryba pritaria vadovo 2020 metų veiklos ataskaitai. Direktorės Saulės Venckūnienės metinės veiklos užduotys įvykdytos ir viršytos, pasiekti aukštesni rodiklių rezultatai, todėl metų veikla vertinama labai gerai. Mokyklos taryba siūlo direktorę S. Venckūnienę skatinti teisės aktų nustatyta tvarka.

Mokyklos tarybos pirmininkė            \_\_\_\_\_\_\_\_\_\_          Vaidutė Slavinskienė         2021-01-28

**11. Įvertinimas, jo pagrindimas ir siūlymai:**

Biržų savivaldybės meras              \_\_\_\_\_\_\_\_\_               Vytas Jareckas         \_\_\_\_\_\_\_\_\_\_

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė        \_\_\_\_\_\_\_\_\_\_                   Saulė Venckūnienė         \_\_\_\_\_\_\_\_\_\_

Galutinė veiklos vertinimo išvada \_\_\_\_\_\_\_\_\_\_\_\_\_\_\_\_\_\_\_\_\_\_.

Direktorė        \_\_\_\_\_\_\_\_\_\_                   Saulė Venckūnienė         \_\_\_\_\_\_\_\_\_\_